open-index/open-wikipedia-markdown huggingface dataset:
Restylane

**Restylane** er et handelsnavn for flere stoffer som kan injiseres under huden for å fylle ut og skape mer volum. Restylane består av ikke-animalsk hyaluronsyre som er svært lik kroppens egen hyaluronsyre.. Restylane skal ha blitt brukt i over 11 millioner behandlinger på verdensbasis (2010).
Restylane blir i USA godkjent av Food and Drug Administration (FDA) for kosmetisk injeksjon i ansiktsvevet.

Restylane er produsert av Q-Med. Q-Med har patent på teknologien som brukes i fremstillingen av fyllstoffet.

## Bruk
Restylane er mest brukt for å skape volum og kontur i lepper. Den brukes også til å redusere rynker og aldringslinjer i ansikt, «smilerynker», og for å skjule arr. Restylane brukes for økt volum i kinn og endret kontur av hake, panne og nese.  Aldergrensen er 18 år ved behandling i Norge til sammenligning med USA hvor man må være fylt 21 år for behandling med dette stoffet.

En behandling av leppene varer i mindre en 6 måneder. Behandlingen har en restitusjonstid på to til tre dager. Injeksjonen tar 15-40 minutter, avhengig av hvor behandlingen skal utføres. Det brukes lokalbedøvelse under injeksjonen.

## Bivirkninger
Etter en behandling med fyllstoffer som Restylane, kan blåmerker, hevelser og nummenhet oppstå i noen dager etter injiseringen. I sjeldne tilfeller er det rapportert om klumper eller granulomer. Disse bivirkningene kan reverseres med en behandling av hyaluronidase, som er en enzym som påskynder den naturlige nedbrytningen av den injiserte hyaluronsyren. Det har blitt gjort flere studier som omhandler de langsiktige bivirkningene av Restylane og andre hyaluronsyre fillere. I noen tilfeller resulterte det i at immunforsvaret angrep kroppens eget vev. Restylane er ikke blitt testet på gravide eller ammende kvinner.

## Referanser

* 7. ^ a b Edwards, PC; Fantasia, JE (2007). "Review of long-term adverse effects associated with the use of chemically-modified animal and nonanimal source hyaluronic acid dermal fillers.". Clinical interventions in aging 2 (4): 509–19. PMID 18225451.
* 8. ^ Beer, K; Avelar, R (November 2014). "Relationship between delayed reactions to dermal fillers and biofilms: facts and considerations.". Dermatologic surgery : official publication for American Society for Dermatologic Surgery [et al.] 40 (11): 1175– 9. [//www.ncbi.nlm.nih.gov/pubmed/25207761?dopt=Abstract PMID                  25207761].

## Eksterne lenker
* Restylane Norge
Criminal

***Criminal*** er en amerikansk actionthriller fra 2016. Filmen er regissert av Ariel Vromen, skrevet av Douglas Cook og David Weisberg, og har Kevin Costner, Gary Oldman, Ryan Reynolds, Tommy Lee Jones, Alice Eve og Gal Gadot i hovedrollene.

Filmen vil trolig lanseres i april 2016.

## Handling
I et siste desperat forsøk på å stoppe en djevelsk plan, blir en død CIA-agents minner, hemmeligheter og evner overført til en tidligere dødsstraffinnsatt i håp om at han kan fullføre agentens oppdrag. Det eneste problemet er at han kan vise seg å være uforutsigbar og farlig med de nye evnene.

## Rolleliste
* Kevin Costner
* Gary Oldman
* Ryan Reynolds
* Tommy Lee Jones
* Alice Eve
* Gal Gadot
* Scott Adkins
* Antje Traue
* Michael Pitt
* Jordi Mollá
* Amaury Nolasco

## Eksterne lenker
*
Patrick Herrmann

**Patrick Herrmann** (født 1991) er en tysk tidligere fotballspiller.

## Klubbkarriere
Patrick Herrmann er født i Saarbrücken der han startet sin karriere i det lokale laget FC Uchtelfangen fra den lille byen Illingen. Som 13-åring skiftet han til 1. FC Saarbrücken, før han i 2008 signerte for Borussia Mönchengladbach

Herrmann fikk sin førstelagsdebut den 16. januar 2010 som innbytter i en bundesligakamp mot VfL Bochum. Gladbach fikk mål under et minutt etter byttet, der Herrmann sørget for den målgivende passningen til en annen debutant, Fabian Bächer. Kampen endte allikevel i et 2-1 tap for Gladbach. Herrmann spilte for førstelaget 13 ganger i løpet av andre del av 2009-2010-sesongen, og skrev under på en ny kontrakt som ville holde han i klubben frem til 2014. I april 2015 skrev Herrmann under enda en kontrakt, denne gangen til 2019

## Landslagskarriere
Herrmann har representert det tyske landslaget på alle nivåer fra U16 til U21. 24. mars 2013 ble han for første gang inkludert i troppen til seniorlaget, før en 2014 VM-kvalifiseringskamp mot Kasakhstan. Debuten kom derimot ikke før 10. juni 2015 på RheinEnergieStadion i Köln der  møtte  i en vennskapskamp. Til tross for Patrick Herrmanns målgivende pasning til Mario Götzes åpningsmål, tapte Tyskland kampen 1-2.

## Referanser


## Eksterne lenker
*
Den andre seminolekrigen

**Den andre seminolekrigen**, eller **Floridakrigen**, var en konflikt i Florida mellom seminoleindianere og amerikanske myndigheter fra 1835 til 1842. Tre seminolekriger ble utkjempet i Florida på 1800-tallet. Den andre seminolekrigen blir ansett som den «mest langvarige og kostbare av indianerkrigene i USA.» På amerikansk side omkom anslagsvis 1&nbsp;600 militære og et ukjent antall sivile, mens et ukjent antatt seminoler ble drept. 

Etter krigen ble 3&nbsp;800 seminoler deportert til Indianerterritoriet. Men USA:s strategiske mål å gjennomføre en full etnisk rensing av Florida ble ikke oppnådd, og seminolene er fortsatt igjen i staten. 
## Referanser
Peaky Blinders (TV-serie)

***Peaky Blinders*** er en britisk krim- og dramaserie som gikk på BBC Two fra 2013 til 2022. Serien handler om gategjengen Peaky Blinders som herjet i Birmingham på starten av 1900-tallet. 

## Handling
TV-serien er sentrert rundt en irsk familie med bakgrunn i Paveefolket, en nomadisk folkegruppe med romani-opprinnelse basert i Birmingham, England. Historien begynner i 1919, flere måneder etter at første verdenskrig er overstått. Peaky Blinders blir ledet av den ambisiøse og utspekulerte Tommy Shelby (spilt av Cillian Murphy). Etter hvert havner Tommy i søkelyset til major Chester Campbell fra Royal Irish Constabulary, som ble sendt for å rydde opp i byens kriminelle miljøer. Historien i den første sesongen slutter den 3. desember 1919.

I den andre sesongen forsøker Peaky Blinders å utvide sin kriminelle organisasjon både sørover og nordover, samtidig som de opprettholder hovedvirksomheten sin i hjertet av Birmingham. Historien i denne sesongen begynner i 1921, og ender den 31. mai 1922.

Den tredje sesongen finner sted i 1924, og følger Tommy og resten av gjengen når de går inn i en enda farligere verden for å utvide nok en gang – denne gangen planlegger de å jobbe internasjonalt.

Den fjerde sesongen begynner på julaften i 1925, og Peaky Blinders får beskjed fra en mafia med base i New York om å hevne noen drap som ble begått den forrige sesongen. Denne sesongen varer frem til etter at generalstreiken i Storbritannia 1926 tar slutt.

Den femte sesongen dekker hendelser som finner sted to år senere, nørmere bestemt i perioden fra 29. oktober 1929 frem til 7. desember 1929.

Den sjette sesongen begynner 5. desember 1933, etter at forbudstiden i USA er offisielt avsluttet. På dette tidspunktet hadde nazipartiet fått makten i Tyskland, noe som også har ført til en vekst i medlemskapet til British Union of Fascists. Tommy og gjengen hans må blant annet forholde seg til både den irske mafiaen og andre kriminelle, samt Den irske republikanske armé som blant annet forsøker å slå hardt ned på de kriminelle gjengene.

## Skuespillere
* Cillian Murphy som Thomas Shelby
* Paul Anderson som Arthur Shelby
* Sophie Rundle som Ada Shelby
* Helen McCrory som Polly Gray
* Ned Dennehy som Charlie Strong
* Finn Cole som Michael Gray
* Natasha O'Keeffe som Lizzie Stark
* Ian Peck som Curly
* Harry Kirton som Finn Shelby
* Packy Lee som Johnny Dogs
* Joe Cole som John Shelby
* Annabelle Wallace som Grace Burgess
* Kate Phillips som Linda Shelby
* Aimee-Ffion Edwards som Esme Shelby
* Tony Pitts som sersjant Moss
* Benjamin Zephaniah som Jeremiah Jesus
* Tom Hardy som Alfie Solomons
* Jordan Bolger som Isaiah Jesus
* Sam Neill som inspektør Chester Campbell
* Anya Taylor-Joy som Gina Gray
* Sam Claflin som Oswald Mosley
* Daryl McCormack som Isaiah Jesus
* Aidan Gillen som Aberama Gold
* Charlie Murphy som Jessie Eden
* Pauline Turner som Frances
* Dave Simon som offiser Mulchay
* Jensen Clarke som Charles Shelby

## Referanser


## Eksterne lenker
*
Stutthofprosessen

**Stutthofprosessen**, den første av dem, fant sted i Gdańsk i Polen mellom den 24. april og den 31. mai 1946. For den polsk-sovjetiske domstolen sto tiltalt tretten tidligere vakter og funksjonærer fra konsentrasjonsleiren Stutthof og dens satellittleir Bromberg-Ost, som var en kvinneleir. Samtlige tiltalte ble funnet skyldige i  forbrytelser mot menneskeheten. Elleve av de tretten ble dømt til døden ved hengning, mens de to øvrige ble dømt til fengsel.

Avrettelsene ble eksekvert offentlig ved Biskupia Górka den 4. juli 1946. De dødsdømte ble ført frem til galgene på lastebilplan og løkkene ble lagt om halsene deres. Deretter kjørte lastbilene avsted med det resultat at de dødsdømte ble hengt.

Det ble senere avholdt ytterlige tre rettssaker mot vakter og ledere fra konsentrasjonsleiren. En fra 8. til 31. oktober 1947 hvor 24 ble dømt hvorav 10 ble dødsdømt, den neste fra 5. til 10. november 1947 hvor 19 ble dømt og en frikjent. Den fjerde og siste rettssaken ble holdt 19. til 29. november 1947 hvor 26 ble dømt og en frikjent.

## Tiltalte i første rettssak

## Eksterne lenker
* 
*
Deepwater Horizon (film)

***Deepwater Horizon*** er en amerikansk katastrofedrama fra 2016.

Filmen er regissert av Peter Berg, skrevet av Matthew Michael Carnahan og Matthew Sands, og har Mark Wahlberg, Dylan O'Brien, Gina Rodriguez, Kate Hudson, Kurt Russell og John Malkovich i hovedrollene. Den handler om Deepwater Horizon-utblåsningen i 2010, en borerigg langt fra land, som eksploderte og som forårsaket det verste oljesølet i amerikansk historie. Filmen hadde verdenspremière under Toronto internasjonale filmfestival 13. september 2016.

## Handling
Den 20. april 2010 skal Deepwater Horizon, en oljeborerigg drevet av den private entreprenøren Transocean, fullføre en boring utenfor den sørlige kysten av Louisiana på vegne av British Petroleum. Tekniker Michael Williams og offshore-installasjonssjef James Mr. Jimmy Harrell blir overrasket over å høre at en rekke arbeidere har blitt sendt hjem tidlig, etter insistering fra BP-sjefene Donald Vidrine og Robert Kaluza. Michael forbereder et bore-team og de gjennomfører en undertrykkstest. Men denne undersøkelsen indikerer at sement ikke har tettet brønnen ordentlig. Vidrine bestrider dette test-funnet, og bestiller en ny test. Etter å ha konkludert med at den andre testen var en suksess, beordrer Vidrine at oljeriggen skal fjerne alt boreslammet og forberede riggen til å flytte til neste jobb.

Til å begynne med går operasjonen problemfritt, men sement-jobben mislykkes til slutt fullstendig. Dette utløser en massiv utblåsning som overmanner og dreper arbeider Keith Manuel, Shane Roshto, Roy Kemp, Karl Kleppinger, Adam Weise og Gordon Jones. En kjede av utstyrsfeil, kombinert med et mislykket forsøk på å forsegle brønnen, antenner oljen og dreper Dewey Revette, Stephen Curtis, Jason Anderson og Donald Clark. Andrea Fleytas, riggens posisjonsoperatør, forsøker å kontakte United States Coast Guard. Men dette blir forhindret av hennes overordnede, kaptein Curt Kuchta, med den begrunnelse at oljeriggen ikke er i noen overhengende fare. Men store mengder olje begynner snart å spy ut i havet. Arbeiderne begynner en evakuering av overlevende i all hast. De oppdager snart at riggen ikke kan reddes.

Aaron Dale Burkeen, en nær venn av Michael, ofrer seg selv for å forhindre at en brennende kran kollapserover det overlevende mannskapet. Når natten faller på og all den brennende oljen lyser opp området, blir kystvakten endelig klar over hva som har skjedd. De sender et skip for å redde de overlevende. Når de overlevende endelig kommer seg hjem, gjenforenes arbeiderne med familiene deres i en hotell-lobby, hvor faren til et av besetningsmedlemmene angriper Michael og spør hvor sønnen hans er og om sønnen hans kom seg vekk fra riggen. Denne konfrontasjonen fører til at Michael får et panikk-anfall.

## Medvirkende
* Mark Wahlberg som Mike Williams
* Kurt Russell som Jimmy «Mr. Jimmy» Harrell
* John Malkovich som Donald Vidrine
* Gina Rodriguez som Andrea Fleytas
* Dylan O'Brien som Caleb Holloway
* Kate Hudson som Felicia Williams
* Ethan Suplee som Jason Anderson
* Henry Frost som Shane Roshto
* Jeremy Sande som Adam Weise

## Eksterne lenker
*
Ellen Iden

**Ellen Nordan Lund Iden** (født 24. januar 1897 i Kristiania, død 12. november 1961 i Oslo) var en norsk maler. Hun er kjent for sine landskapsmalerier, blomsterbilder, interiørmalerier og portretter i en fint avstemt koloritt.

Iden hadde utdannelse fra Académie Moderne under Othon Friesz i Paris (1920) og Statens kunstakademi under Axel Revold (1931-1932). En periode gikk hun  i lære hos kunstmaler Leon Aurdal.

I 1938 giftet hun seg med billedhugger Johannes Iden, som omkom i en ulykke året etter. Hennes første separatutstilling falt sammen med minneutstillingen over ham. Denne  ble holdt i Kunstnerforbundet i 1943. Sitt store gjennombrudd, fikk hun i 1955 med separatutstilling i Oslo kunstforening. Utstillingen var en vandreutstiling som ble vist i flere byer, og fikk stor oppmerksomhet i pressen.  Ellen Iden ble første leder av Studieatelieret i Stavanger i 1957; et atelier for søkere til Statens håndverks- og kunstindustriskole. I årene som aktiv kunstner,  deltok hun på en rekke utstillinger. Hun ble antatt 12 ganger på Høstutstillingen (siste gang post mortem i 1962). Maleriene *Studie av Gertrud* (1960, *Kobberfjellet* (1954-1955) og *Bergknaus etter regn* (1960) er innkjøpt av Nasjonalmuseet/Nasjonalgalleriet. Maleriet *Oldemors blomster* er innkjøpt av Stavanger faste galleri.

I 1946 kjøpte Ellen Iden et sommersted i Holmesund ved  Flosta i Arendal kommune. Iden var en del av en kunstnerkoloni som oppstod i etterkrigsårene på Flosta. Sammen med blant andre Ivar Jerven, Kjerstin Øvrelid, Knut Monrad, Finn Strømsted, Bodil Cappelen, Finn Henrik Bodvin og Liv Nergaard dannet de kunstmiljø hvor de hentet inspirasjon fra natur og skjærgård. En rekke av hennes  landskapsmotiver er hentet derfra.  I et brev til Agnes Hiorth fra sitt sommersted i  Holmesund skriver hun:
       

## Familie
Ellen Iden kom fra en kunstnerisk familie. Hun var datter av major Ivar Lund og maleren Jacobine Nordan Lund. Morens foreldre var arkitekt Jacob Wilhelm Nordan og maleren Henriette Dorothea Henius Nordan.

## Referanser
Dad’s Army (film fra 2016)

***Dad's Army*** er en britisk militær-komedie fra 2016. Filmen er regissert av Oliver Parker, skrevet av Hamish McColl, og har Bill Nighy, Catherine Zeta-Jones, Michael Gambon og Toby Jones i noen av de fremste rollene. Den er basert på den britiske komiserien med samme navn som gikk på BBC fra 1968 til 1977. Det ble også laget en filmversjon i 1971.

## Sammendrag
Det er vår 1944, og invasjonen av Normandie nærmer seg. Nazistene ønsker etterretning om invasjonen, og de sender sin beste spion til en by i England,  Walmington-on-Sea. I byen er kaptein Mainwaring og det britiske Heimevernet ansvarlig for sikkerheten. En journalist, Rose Winters, kommer for å rapportere om motiver og aktiviteter til kaptein Mainwaring og hans tropp, angivelig for et magasin kalt The Lady. Kaptein Mainwaring og hans nestkommanderende sersjant Wilson har problemer med resten av folket i området, spesielt ektefellene til medlemmene av troppen.

I mellomtiden oppdager det britiske MI5 et radio-signal sendt fra Walmington-on-Sea mot Berlin, antatt å komme fra en hemmelig spion for nazistene. MI5 sender major Cunningham og kaptein Meeks som møter kaptein Mainwaring og informerer ham om fiendens tilstedeværelse. Denne nyheten gir Heimevernet i området en mulighet til å finne spionen, og gjøre en virkelig forskjell i krigen. På patrulje sammen med troppen sin oppdager Winters at invasjonen kommer til å gå mot Normandie. Rose Winters påstår at spionen var sersjant Wilson. Kaptein Mainwaring tror på Rose, og får arrestert Wilson. Men samtidig stilles det spørsmål ved journalisten, og det oppdages at Rose opprinnelig har hjemme-adresse i Berlin.

## Rolleliste
* Bill Nighy som Sergeant Wilson
* Catherine Zeta-Jones som Rose Winters
* Michael Gambon som Private Godrey
* Toby Jones som Captain Mainwaring
* Mark Gatiss som Colonel Thaekes
* Alison Steadman som Mrs. Fox
* Sarah Lancashire som Mrs. Pike
* Blake Harrison som Private Pike
* Tom Courtenay som Lance Corporal Jones
* Daniel Mays som Private Walker
* Bill Paterson som Private Frazer
* Emily Atack som Daphne
* Annette Crosbie som Cissy Godfrey
* Julia Foster som Dolly Godfrey
* Holli Dempsey som Vera
* Ian Lavender som Brigadier Pritchard
* Felicity Montagu som Mrs. Mainwaring
* Martin Savage som Warden Hodges
* Frank Williams som The Reverend Timothy Farthing
* Mark Tandy som Agent Cunningham

## Eksterne lenker
*
Dirty Grandpa

***Dirty Grandpa*** er en amerikansk filmkomedie fra 2016. Filmen er regissert av Dan Mazer, skrevet av John Phillips, og har Zac Efron og Robert De Niro i hovedrollene.

## Handling
Jasons bestefar lurer ham til å kjøre ham til Florida kun dager før bryllupet hans.

## Rolleliste
* Zac Efron som Jason Kelly
* Robert De Niro som Dick Kelly
* Zoey Deutch som Shadia
* Aubrey Plaza som Lenore
* Dermot Mulroney som David Kelly
* Julianne Hough som Meredith Goldstein
* Adam Pally som Nick
* Jason Mantzoukas som Spring Break Wally
* Jake Pickling som Cody
* Mo Collins som Officer Finch
* Henry Zebrowski som Officer Reiter
* Eugenia Kuzmina som Cathy
* Jeffrey Bowyer-Chapman som Bradley
* Deena Dill som Deena Cougar
* Catherine Dyer som Brooke Kelly

## Eksterne lenker
*
Allegiant: Part 1

***Allegiant: Part 1*** er en amerikansk science fiction- og eventyrfilm fra 2016. Filmen er regissert av Robert Schwentke og har Shailene Woodley i hovedrollen som Beatris "Tris" Prior. Theo James, Octavia Spencer, Ray Stevenson, Zoë Kravitz, Miles Teller, Ansel Elgort, Naomi Watts og Jeff Daniels spiller også viktige roller.

## Om filmen
Filmen er basert på boken *[[Allegiant]]* av Veronica Roth, som er den tredje i *[[Divergent]]*-serien. Den er også den tredje filmen av fire i filmserien, etter *[[Divergent (film)|Divergent]]* (2014) og *[[Insurgent (film)|Insurgent]]* (2015), og før ** (2017). *Allegiant: Part 1* hadde kinopremiere i 18. mars 2016 i USA.

## Handlingsreferat
Evelyn forbyr enhver borger å forlate Chicago, og kunngjør at alle erudittiske medlemmer som var involvert i det forrige kupp-forsøket, skal stilles for retten og henrettes hvis de blir funnet skyldige. Tris og Four redder Caleb fra henrettelse, og forsøker å flykte over muren sammen med Tori, Peter og Christina. Gruppen blir tatt i bakhold av Edgar, som dreper Tori. Men de andre unnslipper og kommer seg over veggen. Imidlertid blir de oppdaget av soldater som tar gruppen til Bureau of Genetic Welfare, en by med avansert teknologi som er skjult. 

Gruppen får vite at FN for mange år siden mente at samfunnets problemer var forårsaket av "ødelagte gener" og for å skape et bedre samfunn begynte de å endre folks gener. Dette førte til slutt til "Renhetskrigene" og ødeleggelsen av det meste av jordkloden. For å snu ødeleggelsen ble det satt opp en rekke "eksperimenter" i forsøk på å reparere feilen, for eksempel å etablerte isolerte byer over hel verden.

Tris og Four blir testet av Matthew og Nita for å verifisere og studere dem. Tris viser seg å være 100 % genetisk ren, men Four sin genetiske struktur indikerer at hans gener er skadd. Tris får et apparat som lar henne se fostermorens minner. Hun ser at moren hennes ble reddet fra en ødemark som barn, før hun meldte seg frivillig til Chicago-eksperimentet. I mellomtiden trener Four og Christina med Nita. De blir med militæret på redningsoppdrag. Men Four mistror myndighetenes intensjoner og tror at de kidnapper barn og gir dem hukommelsestap.

## Rolleliste
* Shailene Woodley som Beatrice "Tris" Prior
* Theo James som Tobias "Four" Eaton
* Naomi Watts som Evelyn Johnson-Eaton
* Jeff Daniels som David
* Octavia Spencer som Johanna Reyes
* Ray Stevenson som Marcus Eaton
* Zoë Kravitz som Christina
* Miles Teller som Peter Hayes
* Ansel Elgort som Caleb Prior
* Keiynan Lonsdale som Uriah Pedrad
* Maggie Q som Tori Wu
* Bill Skarsgård som Matthew
* Nadia Hilker som Juanita
* Jonny Weston som Edgar
* Emjay Anthony som Hector
* Courtney Hope som Anna

## Eksterne lenker
*
Jeddah Tower

**Jeddah Tower** (arabisk: برج جدة‎‎), tidligere **Kingdom Tower** og **Mile-High Tower**, er en skyskraper under bygging i Jidda i Saudi-Arabia. På grunn av utsettelser er det ukjent når skyskraperen vil stå ferdig. Når den står ferdig vil den bære tittelen for verdens høyeste byggverk, 1000 meter høy. Dette vil bli den aller første bygningen i verden til å nå 1000 meters merket. Bygningen skal etter planen ha 200 etasjer totalt. Byggingen av skyskraperen startet i 2013.

## Referanser


## Eksterne lenker
*
Eddie the Eagle (film)

***Eddie the Eagle*** er en amerikansk-britisk biografisk dramakomedie fra 2016. Filmen er regissert av Dexter Fletcher, skrevet av Simon Kelton og Sean Macaulay, og har Taron Egerton i hovedrollen som Eddie Edwards, en britisk skihopper («Eddie the Eagle») som i 1988 ble den første utøveren til å representere Storbritannia i skihopping i de olympiske leker. Filmen har også Hugh Jackman og Christopher Walken i sentrale roller.

Filmingen fant sted i Tyskland, Pinewood Studios og London fra 9. mars til 3. mai 2015.

## Handling
Tar for seg historien til Storbritannias mest berømte skihopper gjennom tidene, Eddie Edwards (Taron Egerton), som trener for Vinter-OL 1988 i Calgary med hjelp fra den amerikanske skihoppeksperten Bronson Peary (Hugh Jackman).

## Rolleliste
* Taron Egerton som Eddie "the Eagle" Edwards
* Hugh Jackman som Bronson Peary
* Christopher Walken som Warren Sharp
* Mark Benton
* Jo Hartley som Janette Edwards
* Tim McInnerny som Target
* Daniel Ings som Zach
* Mads Sjøgård Pettersen som Erik Moberg
* Marc Benjamin som Lars Holbin
* Ania Sowinski som Carrie
* Russell Balogh som Wayne
* Rune Temte som Bjørn, Norwegian Coach
* Edvin Endre som Matti Nykänen

## Annet
* Eddie Edwards selv har hevdet at han har blitt advart om at opptil 90% av filmen er oppfunnet, og at kun 10-15% faktisk er basert på hans liv.

## Referanser




## Eksterne lenker
*
Alfred Deller

**Alfred George Deller** (1912–1979) var en engelsk kontratenor og en av pionerene i gjeninnføringen av kontratenorer for framføring av renessanse- og barokkmusikk på 1900-tallet.

## Liv og virke
Alfred Deller var først guttesopran, senere utviklet en kontraalt-teknikk og sang i korene ved Canterburykatedralen og St. Pauls katedral. Sin første soloopptreden hadde han i London 1948.

Dellers første satsningsområde var engelsk barokkmusikk. Rundt 1950 grunnla han **, et vokal- og instrumentalensemble som spesialiserte seg på tidsriktig framføring av engelsk tidligmusikk. Ensemblet turnerte i mer enn tjue år og fikk stor suksess med sine tolkninger av engelsk renessansemusikk, operaer av Händel, musikk av  Bach, Purcell, Dowland, og også folkesanger.

Måten Deller framførte sanger med luttakkompagnement på, med mye rubato og improvisert ornamentikk, var i hans tid radikal og kontroversiell, men ble senere normen for tidsriktig framføring av engelske *[[Air (musikk)|ayres]]*, franske *[[Air de cour|airs de coeur]]* og italienske sanger med luttakkompagnement.

Deller var den første kontratenoren på 1900-tallet som opptrådte som solist, og har en stor del av æren for at kontratenorer i dag har en viktig rolle i tidligmusikken.

## Referanser


* ''Alfred Deller (Counter-tenor)'', bach-cantatas.com. Lest 7. juli 2017.
* Pierre-F. Roberge: ''Alfred Deller (1912-1979) - A discography'', medieval.org. Lest 7. juli 2017.

## Eksterne lenker
*
Polaravdelingen

**Polaravdelingen** er en avdeling i Justis- og beredskapsdepartementet med ansvar for departementets fagsaker i de norske polarområdene (Arktis og Antarktis).

Avdelingen ble opprettet i 1978 på bakgrunn av Stortingsproposisjon nr. 202 (1976–1977), som var lagt frem etter økende fokus på Svalbard i kjølvannet av Kings Bay-ulykken. En av avdelingens oppgaver er å være sekretariat for Det interdepartementale polarutvalg, som ledes av justisministeren.

Alle departementer med underliggende etater er pålagt å forelegge for Polaravdelingen:
* alle forslag om nye lover eller forskrifter for Svalbard, Jan Mayen eller de norske bilandene i Antarktis før de sendes ut på høring
* saker som gjelder betydelige verdier eller interesser og saker som kan ha politiske sider og derfor bør ses i et helhetlig perspektiv før avgjørelse treffes, særlig i tilfeller hvor det er av utenriks-, miljø-, nærings-, ressurs-, forsknings- eller sikkerhetspolitisk betydning at saken koordineres mellom de ulike departementer og etater før avgjørelse treffes
* andre viktige saker som volder begrunnet tvil med hensyn til faktiske forhold, rettsspørsmål eller andre vurderinger som må foretas

## Referanser
The Forest

***The Forest*** er en amerikansk skrekkfilm fra 2016. Filmen er regissert av Jason Zada, skrevet av Nick Antosca, Sarah Cornwell, David S. Goyer og Ben Ketai, og har Natalie Dormer og Taylor Kinney i hovedrollene.

## Handling
Satt til Aokigahara-skogen, som er et virkelig sted i Japan hvor folk går for å ta livet av seg. En ung amerikansk kvinne kommer i søken etter sin tvillingsøster, som har forsvunnet på mystisk vis. På tross av alle advarslene om at hun ikke må fortsette på stien hun går på, våger Sara (Natalie Dormer) seg inn i skogen for å finne ut sannheten om hva som skjedde med søsteren, men blir konfrontert av de sinte og pinede sjelene av de døde som nå jakter på alle som krysser deres vei.

## Rolleliste
* Natalie Dormer som Sara
* Taylor Kinney som Aiden
* Yukiyoshi Ozawa som Michi
* Eoin Macken som Rob
* Rina Takahashi som Hoshiko
* Stephanie Vogt som Valerie
* Yûho Yamashita som Sakura
* Masashi Fujimoto
* Tatsujiro Oto

## Eksterne lenker
*
Strålaus (Gjesdal)

**Strålaus** er et fjell sør for Lysefjorden, innenfor Kjerag i Rogaland. Fjellet ligger rett opp for Langavatn turisthytte i Frafjordheiane landskapsvernområde. Toppen danner grense mellom Gjesdal og Sandnes kommuner, og er både det høyeste og det nordligste punktet i Gjesdal.

## Referanser




## Eksterne lenker
*  Bilder og turbeskrivelser
The Founder

***The Founder*** er en amerikansk biografisk drama fra 2016. Filmen er regissert av John Lee Hancock, skrevet av Robert D. Siegel, produsert av blant andre Jeremy Renner, og har Michael Keaton, Laura Dern, Nick Offerman, John Carroll Lynch, Patrick Wilson og Linda Cardellini i rollene.

Filmen tar for seg den virkelige historien om hvordan selgeren Ray Kroc tok kontroll over McDonald's. Den har kinopremiere i USA august 2016.

## Handling
Filmen tar for seg hvordan hurtigmatkjeden McDonald's startet. Selgeren Ray Kroc (Michael Keaton) møtte brødrene Mac og Dick McDonald (John Carroll Lynch og Nick Offerman), som eide en hamburgerrestaurant sør i California på 1950-tallet. Kroc manøvrerte seg subtilt frem i posisjon til å ta over kontrollen i firmaet deres som skulle bli en av verdens mest kjente merkevarer etter at han kjøpte kjeden for 2,7 millioner dollar i 1961.

## Rolleliste
* Michael Keaton som Ray Kroc
* Laura Dern som Ethel Fleming
* Nick Offerman som Dick McDonald
* John Carroll Lynch som Mac McDonald
* Patrick Wilson som Rollie Smith
* Linda Cardellini som Joan Smith
* B.J. Novak som Harry Sonneborn
* Ric Reitz som Will Davis
* Wilbur Fitzgerald som Jerry Cullen

## Eksterne lenker
*
Fritz Klein

**Fritz Klein** (født 24. november 1888 i Feketehalom i daværende Østerrike-Ungarn, død 13. desember 1945 i Hameln i Tyskland) var en østerriksk-rumensk nazi-lege i tyske konsentrasjonsleirer under andre verdenskrig. Han var tilknyttet Waffen-SS.

Klein ble etter krigen dømt til døden og henrettet for forbrytelser mot menneskeheten.

## Liv og virke

### Bakgrunn og yrke
Klein ble født i det som nå er Codlea i Romania. Klein ble ansett som *[[Volksdeutsch]]er*, etnisk tysker. Han var en av de såkalte Siebenbürgen-sakserne som befolket store områder der. Han tok sin legeeksamen ved universitetet i Budapest kort etter å ha tjenestegjort i første verdenskrig i den rumenske hær. Deretter tjenestegjorde han som lege i Transilvania.

### Annen verdenskrig
I 1939 ble han som rumensk borger innkalt i den rumenske hær, og etter utbruddet av krigen med Sovjetunionen i 1941 tjenestegjorde han i saniteten på Østfronten.

I mai 1943 gikk den rumenske diktatoren, marskalk Ion Antonescu, etter Hitlers ønske, med på å dimittere etnisk tyske fra den rumenske hær, og de ble direkte innkalt til tysk krigstjeneste. Slik ble Klein soldat i Waffen-SS og postert i Jugoslavia.

I desember 1943 kom han til Auschwitz som leirlege. Først var han i kvinneleiren i Birkenau. Deretter var han i sigøynerleiren. Han deltok i mange seleksjoner på perrongen når fangetransportene rullet inn. 

Ett år senere ble han forflyttet til Neuengamme og i januar 1945 kom han til Bergen-Belsen.

### Rettssak, henrettelse
Da konsentrasjonsleiren Bergen-Belsen ble befridd av de allierte i april 1945, ble Klein arrestert, og etterhvert ført til Lüneburg for å stilles for retten i Belsenprosessen. I retten fikk Klein spørsmålet om hvordan han kunne rettferdiggjøre sine gjerninger i egenskap av lege. Klein svarte: «Legeeden anmoder meg å fjerne en koldbrannsinfeksjon fra et menneskes kropp. Jødene er koldbrannsinfeksjonen på menneskehetenes kropp. Derfor fjernet jeg dem».

Fritz Klein ble dømt til døden for forbrytelser mot menneskeheten og ble henrettet ved henging den 13. desember 1945. Sammen med Klein hengte man også Josef Kramer, Peter Weingartner, Franz Hössler, Juana Bormann, Irma Grese, Elisabeth Volkenrath, Karl Francioh, Anchor Pichen, Franz Stofel og Wilhelm Dörr.

## Referanser


## Litteratur
* 
* 

## Eksterne lenker
*
Oppdrag Dory

***Oppdrag Dory*** (originaltittel ***Finding Dory***) er en amerikansk animasjonsfilm fra 2016. Filmen er regissert av Andrew Stanton, med Angus MacLane som medregissør, skrevet av Andrew Stanton, og har Ellen DeGeneres, Albert Brooks og Diane Keaton blant hovedstemmene. Filmen er en oppfølger til suksessfulle *[[Oppdrag Nemo]]* (2003).

## Handling
En dag mens hun er på skolen med Nemo, kommer plutselig Dory på minner fra barndommen sin. Hun legger ut på en reise og ankommer et institutt for undervannsdyr, hvor hun blir venn med blekkspruten Hank, som blir guiden hennes.

## Rolleliste

## Referanser


## Eksterne lenker
* 
*
The Finest Hours

***The Finest Hours*** er et amerikansk katastrofedrama fra 2016. Filmen er regissert av Craig Gillespie, skrevet av Eric Johnson og Paul Tamasy, og har Chris Pine, Ben Foster, Eric Bana og Casey Affleck i hovedrollene. Filmen er basert på romanen *The Finest Hours* som igjen er basert på en sann historie fra 1952.

## Handling
Kystvakten legger ut på en risikofylt redningsaksjon utenfor kysten av Cape Cod etter at et par oljetankere blir ødelagt under en snøstorm i 1952.

## Rolleliste
* Chris Pine
* Ben Foster
* Eric Bana
* Casey Affleck
* Holliday Grainger
* Kyle Gallner
* Graham McTavish
* Rachel Brosnahan som Bea Hansen
* John Magaro som Ervin Maske
* Michael Raymond-James
* Josh Stewart
* Beau Knapp
* Matthew Maher som Carl Nickerson
* Keiynan Lonsdale som Eldon Hanan
* Benjamin Koldyke som Donald Bangs

## Eksterne lenker
*
The Free State of Jones

***The Free State of Jones*** er et amerikansk krigsdrama fra 2016. Filmen er skrevet, regissert og medprodusert av Gary Ross, og har Matthew McConaughey, Gugu Mbatha-Raw, Keri Russell og Mahershala Ali i hovedrollene. Filmen tar for seg den virkelige historien om hvordan konføderasjonsdesertører vendte seg imot konføderasjonen under den amerikanske borgerkrigen.

Filmen hadde kinopremiere i USA i juni 2016.

## Handling
Etter å ha overlevd slaget om Corinth under den amerikanske borgerkrigen, leder Newton Knight (Matthew McConaughey), en fattig bonde fra Mississippi, en gruppe med konføderasjonsdesertører i Jones County som er imot slaveri og vender dem imot konføderasjonen. Knight gifter seg også med en tidligere slave, Rachel, og etablerer dermed for første gang et samfunn med blandede raser i regionen.

## Rolleliste
* Matthew McConaughey som Newton Knight
* Gugu Mbatha-Raw som Rachel
* Keri Russell som Serena Knight
* Mahershala Ali som Moses Washington
* Jacob Lofland som Daniel
* Sean Bridgers som Sumrall
* Matt Lintz som Matthew Yates
* Christopher Berry som Jasper
* Kerry Cahill som Mary
* Jessica Collins som Annie

## Eksterne lenker
*
Geostorm

***Geostorm*** er en amerikansk science fiction-actionthriller fra 2017. Filmen er regissert, medskrevet og medprodusert av Dean Devlin, og har Gerard Butler, Abbie Cornish, Jim Sturgess, Ed Harris, Robert Sheehan og Andy Garcia i hovedrollene.

Filmen forventes å få kinopremiere i USA i 2017.

## Handling
Mens en mann drar ut i verdensrommet for å hindre klimakontrollerende satellitter fra å skape en storm av episke proporsjoner, oppdager broren hans et komplott som går ut på å ta livet av presidenten.

## Rolleliste
* Gerard Butler som Jake
* Abbie Cornish som Sarah
* Jim Sturgess som Max
* Ed Harris som Dekkom
* Robert Sheehan som Duncan
* Andy Garcia som President Palma
* Katheryn Winnick som Olivia
* Alexandra Maria Lara som Ute Fassbinder
* Mare Winningham som Dr. Jennings
* Amr Waked som Dussette
* Eugenio Derbez som Hernandez
* Sterling Jerins som Hannah
* Drew Powell som Chris Campbell

## Eksterne lenker
*
Ghostbusters (2016)

***Ghostbusters*** er en amerikansk sci-fi-actionkomedie fra 2016. Filmen er regissert av Paul Feig, skrevet av Feig og Katie Dippold, og har Kristen Wiig, Melissa McCarthy, Kate McKinnon, Leslie Jones og Chris Hemsworth i hovedrollene.

## Om filmen
Filmen er en omstart av *[[Ghostbusters]]*-serien, og hadde kinopremiere sommeren 2016.

## Handling
Erin Gilbert og Abby Bergman er to ukjente forfattere som skriver en bok som hevder at spøkelser er ekte. Noen år senere får Gilbert en prestisjefylt lærerjobb på Columbia University, men boken hennes kommer opp igjen og hun blir ledd ut av akademia. Gilbert slår seg så sammen med Bergman og noen andre for å redde verden når spøkelser inntar Manhattan.

## Rolleliste

* Melissa McCarthy som Abby Yates
* Kristen Wiig som Erin Gilbert
* Kate McKinnon som Jillian Holtzmann
* Leslie Jones som Patty Tolan
* Chris Hemsworth som Kevin Beckman
* Cecily Strong som Jennifer Lynch
* Andy García som Mayor Bradley
* Charles Dance som Harold Filmore
* Michael Kenneth Williams som Agent Hawkins
* Matt Walsh som Agent Rourke
* Neil Casey som Rowan North
* Michael McDonald som Jonathan
* Ed Begley, Jr. som Ed Mulgrave
* Toby Huss som Stevenson
* Nate Corddry som graffitiartist
* Jessica Chaffin som servitør
* Jamie Denbo som servitør
* Katie Dippold som agent
* Zach Woods som turguide
* Dave Allen som spøkelse
* Steve Bannos som spøkelse

;Gjesteroller
* Bill Murray som Martin Heiss
* Dan Aykroyd som Cabbie
* Sigourney Weaver som Rebecca Gorin
* Ernie Hudson som Bill Jenkins
* Annie Potts som skrankedame
* Ozzy Osbourne som seg selv
* Al Roker som seg selv
* Pat Kiernan som seg selv

## Referanser


## Eksterne lenker
*
Gods of Egypt

***Gods of Egypt*** er en amerikansk-australsk eventyrfilm fra 2016 regissert av Alex Proyas. De ledende rollene spilles av Brenton Thwaites, Gerard Butler, Nikolaj Coster-Waldau, Chadwick Boseman, Courtney Eaton og Geoffrey Rush.

Filmen ble dårlig mottatt av de amerikanske anmelderne. Den fikk også svært dårlig mottakelse av anmelderne i Norge. Blant annet så gav Dagbladet og P3s Filmpolitiet den terningkast en, mens VG gav to. Dagbladets anmelder beskrev den som «En kalkun av episke proporsjoner — men ikke dårlig nok til å bli bra».

## Handling
Set, den nådeløse guden av mørket, har tatt over tronen i Egypt, og det en gang så fredelige og velstående imperiet er nå i kaos og konflikt. Få våger å gjøre opprør mot ham. En ung mennesketyv, hvis kjærlighet ble tatt til fange av guden, søker å detronisere og beseire Set med hjelp av den mektige guden Horus.

## Rolleliste
* Brenton Thwaites som Bek
* Gerard Butler som Set
* Nikolaj Coster-Waldau som Horus
* Chadwick Boseman som Thoth
* Courtney Eaton som Zaya
* Geoffrey Rush som Ra
* Élodie Yung som Hathor
* Rufus Sewell som Urshu
* Emma Booth som Nephthys
* Abbey Lee som Anat
* Goran D. Kleut som Anubis
* Bryan Brown
* Bruce Spence
* Rachael Blake
* Robyn Nevin
* Alexander England

## Referanser


## Eksterne lenker
*
Grimsby (film)

***Grimsby*** er en amerikansk-britisk komedie fra 2016. Filmen er regissert av Louis Leterrier, og har Sacha Baron Cohen og Mark Strong i hovedrollene

## Handling
"Nobby" har ikke snakket med sin yngre bror Sebastian på 28 år. I løpet av deres år fra hverandre har "Nobby" blitt en alkoholisert fotball-hooligan, og har begynt ett nytt liv sammen med sin kjæreste Dawn (spilt av Rebel Wilson) og deres barn i havnebyen Grimsby. I mellomtiden har broren Sebastian (spilt av Mark Strong) blitt en av MI6s beste og mest erfarne agenter. Etter å ha gjennomført et avhør, kommer Sebastian med informasjon om filantrop Rhonda George (spilt av Penélope Cruz) som skal arrangere ett opplegg for en veldedig organisasjon kalt WorldCure, som er et potensielt mål for et leiemord.

Nobbys venner ved en pub oppdager også at broren hans skal være til stede ved WorldCure, og de overbeviser Nobby om å reise dit og få kontakt med broren sin på nytt. Ved arrangementet får Sebastian øye på en leiemorder, Pavel Lukashenko (spilt av Scott Adkins) som planlegger å myrde Rhonda med en pistol forkledd som et videokamera. Men akkurat i det Sebastian forbereder seg på å ødelegge kameraet og forhindre mordet, ser Nobby broren sin og forsøker å gi ham en klem. Det oppstår forviklinger, og brødrene havner snart på flukt fra både britiske myndigheter og en rekke andre kriminelle.

## Rolleliste
* Sacha Baron Cohen som Nobby
* Mark Strong som Sebastian Graves
* Isla Fisher som Jodie Figgis
* Penélope Cruz som Rhonda George
* Rebel Wilson som Dawn Grobham
* Annabelle Wallis som Lina Smit
* Ian McShane
* Gabourey Sidibe
* David Harewood som Black Gareth
* Scott Adkins som Pavel Lukashenko
* Tamsin Egerton som Carla
* Sam Hazeldine
* Johnny Vegas

## Referanser


## Eksterne lenker
*
Hail, Caesar!

***Hail, Caesar*** er en amerikansk komedie fra 2016. Filmen er skrevet og regissert av Ethan og Joel Coen, og har Josh Brolin, George Clooney, Channing Tatum, Ralph Fiennes, Jonah Hill, Frances McDormand og Scarlett Johansson i hovedrollene.

## Handling
Satt til i løpet av de senere årene i Hollywoods gullalder. Vi følger en dag i livet til Eddie Mannix (Josh Brolin, en "studiofikser" med mange problemer å fikse, særlig i studioets stjerneklientell.

## Rolleliste
* Josh Brolin som Eddie Mannix
* George Clooney som Baird Whitlock
* Channing Tatum
* Tilda Swinton som Hedda Hopper
* Ralph Fiennes som Laurence Lorenz
* Jonah Hill
* Frances McDormand
* Scarlett Johansson
* Christopher Lambert som Arne Slessum
* Patrick Fischler som Benedict
* David Krumholtz som Communist Screenwriter
* Fisher Stevens
* Alden Ehrenreich
* Robert Picardo
* Emily Beecham som Dierdre
* Dolph Lundgren
* Alex Karpovsky som Mr. Smitrovich
* Clancy Brown
* Tiffany Lonsdale som Ursulina

## Eksterne lenker
* 
*
How to Be Single

***How to Be Single*** er en amerikansk romantisk komedie fra 2016. Filmen er regissert av Christian Ditter, skrevet av Dana Fox, Abby Kohn og Marc Silverstein, medprodusert av blant andre Drew Barrymore, og har Dakota Johnson, Alison Brie, Rebel Wilson, Leslie Mann, Nicholas Braun og Damon Wayans Jr. i hovedrollene.

## Om filmen
Filmen er basert på romanen med samme navn Liz Tuccillo. Den hadde kinopremiere i Norge 12. februar 2016.

## Handling
New York City er full av ensomme hjerter som søker den riktige matchen, og det Alice, Robin, Lucy, Meg, Tom og David alle har til felles, er at de må lære seg å være single i en verden fylt av evig endrede definisjoner på kjærlighet.

## Rolleliste
* Dakota Johnson som Alice
* Alison Brie
* Rebel Wilson
* Leslie Mann
* Nicholas Braun
* Damon Wayans Jr.
* Jason Mantzoukas
* Jake Lacy som Ken

## Eksterne lenker
*
The Huntsman: Winter’s War

***The Huntsman: Winter's War*** er et amerikansk actioneventyr fra 2016. Filmen er regissert av Cedric Nicolas-Troyan, skrevet av Frank Darabont, Craig Mazin og Evan Spiliotopoulos, og har Chris Hemsworth i tittelrollen som The Huntsman. Charlize Theron, Emily Blunt, Jessica Chastain, Sam Claflin og Nick Frost spiller andre roller.

## Om filmen
Filmen er en forløper/spin-off til *[[Snow White and the Huntsman]]* (2012), og handler om forhistorien til *The Huntsman*. Den hadde kinopremiere i Norge 8. april 2016.

## Handling
Den onde trollkvinnen og dronning Ravennas har krefter som lar henne vite at hennes yngre søster prinsesse Freya, hvis magiske krefter ennå ikke har dukket opp, er involvert i en ulovlig affære med adelsmannen Andrew - hun er også gravid med barnet hans. Freya føder snart en jente, men oppdager senere at Andrew har myrdet barnet deres. I sorg og raseri fryser hennes eget hjerte til is, og hun dreper Andrew med sin plutselige fremvekst av krefter.

Freya stikker av, og bygger seg et nytt rike i de iskalde fjellene i nord. Hun regjerer som den fryktede is-dronningen og beordrer at alle foreldre skal drepes og barna deres bortføres og bringes til slottet hennes slik at de kan trenes opp til å bli en hær av jegere som skal erobre for henne. Hun lærer dem også til å unngå smerte etter tapt kjærlighet slik hun selv led. Men til tross for denne treningen blir to av hennes beste jegere, Eric og Sara, forelsket. De planlegger å flykte til et fritt liv sammen, men dette blir oppdaget av Freya. Sara blir tilsynelatende drept, mens Eric blir slått og kastet i en elv.

Syv år senere, etter dronning Ravennas død, blir dronning Snow White syk. Hennes ektemann, William, forsøker å skaffe hjelp fra Eric og de sju dvergene for å redde Snow White. Men underveis blir de angrepet av Freyas jegere og blir reddet av Sara, som viser seg å fremdeles være i live. Sara forklarer at hun satt fengslet av Freya i mange år, men at hun nylig klarte å stikke av. Det viser seg at Ravenna fremdeles er i live, og at hun flere år tidligere hadde fortryllet Andrew til å drepe Freyas baby.

## Rolleliste
* Chris Hemsworth som The Huntsman
* Charlize Theron som Ravenna
* Emily Blunt som dronning Freya: Ravennas søster.
* Jessica Chastain
* Sam Claflin som William
* Nick Frost som dvergen Nion
* Sheridan Smith
* Alexandra Roach
* Rob Brydon
* Sam Hazeldine
* Conrad Khan som unge Huntsman

## Eksterne lenker
*
Tom Scott

**Tom Scott** (født 1984) er en britisk komiker, programmerer og programleder i TV-programmet *[[Gadget Geeks]]* på Sky One.

I 2004 laget Scott en nettside med en parodi på den britiske katastroferesponsens prosedyrer og inkluderte en seksjon som forklarte hva man skulle gjøre ved en zombie-apokalypse. GICS Operations Web Team svarte ved å kreve at nettsiden skulle bli tatt ned.

Andre webhumor-relaterte ting Scott har lagd inkluderer «Evil», en webapplikasjon som avslører telefonnumre til Facebookbrukere, «Tweleted», som lar en se meldinger som blir slettet fra Twitter og «What's Osama bin Watchin?», som blander sammen et blide av Osama bin Laden med internettmem-videoer fra YouTube, som for eksempel sangen *[[Friday (sang)|Friday]]*. I 2012 slapp Scott ut «Klouchebag», en satire av vurderingssiden Klout som vurderer sosiale media.

Scott har også en populær YouTube-kanal med over 6 millioner abonnenter. Scott blir også sett i flere videoer fra YouTube-kanalen Computerphile.

Han var også den britiske organisatoren av International Talk Like a Pirate Day, og kledde seg ut som «Mad Cap'n Tom» og stilte slik som studentunionspresident ved universitetet i York.

I 2008 vant radioshowet hans «The Technical Difficulties» (på norsk: *De tekniske vanskelighetene*) Kevin Greeningprisen.

I 2010, etter hans involvering i piratrelatert humor, stilte Scott som parlamentsmedlem som «Mad Cap'n Tom» i byene London og Westminister som en vitsekandidat, og ga løfter om å senke skatter på rom, få skoler til å utdanne elever i «sverdkunst og bruk av pistoler», og å legge en 50&nbsp;% høyere skatt på Cheryl Coles MP3er. Han beskrev sin sjanse for å vinne som «Like stor som en snøballs sjanse i helvete». Han fikk 84 stemmer, 0,2&nbsp;% av de totale stemmene.

I 2014, grunnla Scott sammen med Matt Gray Emojli, en meldingsapplikasjon som bare kan bruke emoji, basert på applikasjonen Yo. Den ble beskrevet som «en intern spøk som ble virkelighet».

## Referanser


## Eksterne lenker
* 
* 
*
Spiskammer

Et **spiskammer** eller **spiskammers** er et kott eller kammer til å oppbevare matvarer i. Det var utbredt i boliger i tiden før kjøleskapet ble vanlig, fra 1950-tallet og framover. Spiskammeret ble ofte plassert i husets nordøstre hjørne, hvor solen ikke varmet opp veggene like mye om sommeren. Det hadde ofte en lufteventil med direkte gjennomgang i veggen til skyggesiden utenfor. Eldre spiskamrene var ofte så store at man kunne gå inn i dem, og de var gjerne utrustet med veggfaste hyller til oppbevaring av mat, som tørrvarer, hermetikk, syltetøyglass, saftflasker og lignende.

## Se også
* Penteri
* Kabysse

## Referanser
Mælafoss kraftverk

**Mælafoss kraftverk** er et vannkraftverk i Stjørdal kommune i Trøndelag.

Det er et elvekraftverk som utnytter et fall i Mælaselva på 38 meter.

Installert effekt er 940 kW fra en francisturbin. Årsproduksjon er 4,3 GWh.

Kraftverket ble bygget i 1918 og fikk etterhvert installert 3 aggregater. Etter 61 års drift brant den siste generatoren, og kraftverket ble nedlagt.

I 1985 ble kraftverket ombygd og tatt i bruk igjen.

I 2016 ble det solgt fra NTE til finske SV Vattenkraft og Bekk og Strøm.. Bekk og Strøm overtok Chr Salvesen & Chr Thams Communications Aktieselskap(CSCTCA) i 2015. CSCTCA ble kjøpt av Småkraft AS i 2022.

## Referanser


## Kilder
* 
* NVE vannkraftdatabase
*Opprusting og utvidelse - Mælafoss og Skulbørstadfoss 
* Småkraft AS
Kenneth Aspestrand

**Kenneth Aspestrand** (født 1972) er en norsk trickskyter med hagle. Han har drevet aktivt siden 1999 og trener på en privat skytebane i Aremark.

I 2018 vant Aspestrand NM-gull i pokergrenen 8-game under NM i Dublin.

## Meritter
* Gjeldende verdensrekord for 9 leirduer på 1,88 sekunder.
* Gjeldende verdensrekord for 7 leirduer skutt opp ned.
* 21 medaljer i norske mesterskap, inkludert en kongepokal.
* Bronse fra europamesterskap
* Gull og sølv i nordisk mesterskap

## Referanser


## Eksterne lenker
*
Trickskyting

**Trickskyting** er ulike skyteøvelser hvor skytteren demonstrerer spesielle ferdigheter, for eksempel ved å sette en verdensrekord. Ofte har øvelsen elementer både fra hurtighet og presisjon.

## Norske trickskyttere
* Kenneth Aspestrand, hagle: Gjeldende verdensrekord for 9 leirduer på 1,88 sekunder, samt verdensrekord på 7 leirduer skutt opp ned.
* Thomas Høgåsseter, rifle: Gjeldende verdensrekord på mad minute (40 cm skive på 200 meter) med 36 treff på 1 minutt.